Evel a choarvez alies gant ar seurt raktresoù, ne oa ket bet diawelet al labour ret evit derchel an droidigezh e  ratre a-feur ma vije embannet aozadennoù nevez (pezh a choarvez ken alies ha div pe deir gwezh ar bloaz). Neus ket pell zo, pa gave din e oa bet graet ul labour a-feson gant an droidigezh-mañ, ha choant ganin tennañ splet anezhañ evit bouetañ labourioù treiñ all war ar stern ganin, em eus kiet e-pad un toullad devezhioù evit treuzfurmadiñ restroù Opera e seurt do implijout gant ar meziant treiñ on boas outañ. Goude bezañ deuet a-benn em eus kavet e vije kenkoulz lakaat ar striv-mañ da dalvezout evit Opera  ivez, en ur hizivaat an droidigezh anezhañ eta. Skoazell adlenn hag amprouiñ am eus bet gant an Ofis ha gant hiniennoù, setu memaon bremañ e stad da ginnig deoch un droidigezh klok eus aozadenn ziwezhañ Opera, an hini 9.10.